stanford-oval/wikipedia huggingface dataset:
אוגרים
מאפיינים

האוגרים מתחבאים רוב זמנם במחילות המגוננות עליהם מטורפים שונים ויוצאים בעיקר בלילה לשחר אחר מזון. הם ניזונים מזרעים, פירות, צמחים וחרקים ומדי פעם אף מנבלות. את המזון שהם מוצאים הם סוחבים בלחייהם הענקיות לעבר המחילה המשמשת להם בית. הם בעלי פרווה עבה ורכה, בדרך כלל בצבעי חום שחור או כתום.
בישראל חיים שני מיני אוגרים: האוגר הסורי (Mesocricetus auratus), שכנראה נכחד בטבע וקיים רק כחיית מחמד, ובר אוגר מצוי (Cricetulus migratorius).
האוגר בשבי

בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים.
האוגרים הם בין חיות המחמד המוכרות והמוצלחות ביותר. הם קטנים, בעלי פרווה רכה, וניזונים ממזון יבש כגון זרעים. בשל כך החזקתם קלה והם נפוצים בבתים רבים, יחד עם אביזרים בהם הם יכולים להתגלגל כשעשוע.
רוב האוגרים שמחזיקים בשביה הם אוגרים ממין  אוגר סורי זהוב ואוגר סיבירי (סיבירי קרמפל וסיבירי מלבין). אך יש גם מינים נוספים, כגון אוגר מונגולי, אוגר רובורובסקי, אוגר סיני ואוגר טיבטי.
האוגר הוא חיית מחמד נפוצה אך הם פעילי לילה ולרוב אינם מעוניינים במגע אדם.
תזונה

אוגרים הם אומניבורים, ולא הרביבורים כפי שרבים חושבים. תזונתם מורכבת בעיקר מדגנים, שהם הרכיב החשוב ביותר, אך גם מעשבים, חציר, חרקים, פירות, ירקות וזרעים. בשבי הם ניזונים בעיקר מכופתיות, ירקות ופירות, ואפילו אוכלים מוצרי חלב כגון גבינה קשה, מוצרי חיטה כגון לחם ופסטה, ביצים וירקות.[דרוש מקור]
אוגרים ידועים באגירת מזון, ושמם נובע מפעולת האגירה עצמה. אוגרים מסוגלים לשאת כ-20% ממשקל גופם במזון בתוך הכיסים שבלחיים שלהם. נמצאו אוגרים בטבע שאגרו קרוב ל-100 ק"ג של מזון בתוך המחילה שלהם, ומכיוון שמדובר בפעולה אינסטינקטיבית הם גם אוגרים ומחביאים מזון בשבי.
מיון

תת-משפחת אוגרים (Cricetinae)
סוג (Allocricetulus )
מין אוגר מונגולי (A. curtatus)
אוגר אוורסמן (A. eversmanni)
סוג ומין יחיד אוגר גאנשו (Cansumys canus)
סוג Cricetulus
אוגר טיבטי (C. alticola)
אוגר סיני מפוספס (C. barabensis)
אוגר סיני (C. griseus)
אוגר קאם (C. kamensis)
אוגר ארך זנב (C. longicaudatus)
בר אוגר מצוי (C. migratorius)
אוגר סוקולוב (C. sokolovi)
סוג ומין יחיד אוגר אירופי (Cricetus cricetus)
סוג אוגר (Mesocricetus )
אוגר זהוב (M. auratus)
אוגר טורקי (M. brandti)
אוגר רומני (M. newtoni)
אוגר קווקזי (M. raddei)
סוג אוגר גמדי (Phodopus )
אוגר ננס קמפבל (P. campbelli)
אוגר רובורובסקי (P. roborovskii)
אוגר סיבירי (P. sungorus)
סוג ומין יחיד אוגר גדל-אוזן (Tscherskia triton)
גלריה

אוגר בתוך גלגל
הערות שוליים

| --- | --- |
בקרת זהויות :  NLI: 987007548383705171  BnF: cb119652732 (data)  GND: 4023196-3  LCCN: sh85058603  LNB: 000159206  NDL: 00575704  NKC: ph122153
אדוארד מירזויאן

| --- | --- |

 לידה:  12 במאי 1921 גורי, גאורגיה 
 פטירה:  5 באוקטובר 2012 (בגיל 91) ירוואן, ארמניה 
 מקום קבורה:  הפנתאון על שם קומיטס 
 מוקד פעילות:  ברית המועצות, ארמניה 
 מקום לימודים:  קונסרבטוריון קומיטאס של ירוואן 
 פרסים והוקרה:  מסדר קירילוס ומתודיוס (1971)  אמן העם של ברית המועצות (1981)  מדליה על הגנת הקווקז  מדליה להנצחת 100 שנים להולדתו של לנין  מדליה להנצחת 50 שנים לניצחון במלחמת המולדת הגדולה 1941–1945  מדליית הניצחון על גרמניה במלחמה הפטריוטית הגדולה 1941–1945  מדליה להנצחת 40 שנים לניצחון במלחמה הפטריוטית הגדולה 1941־1945  מדליה להנצחת 20 שנים לניצחון במלחמת המולדתה הגדולה 1941–1945  מדליית חורנאצי  מסדר הקדוש מסרוב משדוץ  אמן העם של הרפובליקה הסובייטית הסוציאליסטית הארמנית  עיטור אות הכבוד  עיטור לנין  מדליה לגבורת העמל במלחמת המולדת הגדולה 1941–1945  אזרח כבוד של ירבאן  אמן של כבוד של הרפובליקה הסובייטית הסוציאליסטית הארמנית  עיטור אות הכבוד הארמני  פרס ברית המועצות 
 פרופיל ב-IMDb
 
אדוארד מירוזיאן (בארמנית: Էդվարդ Միքայելի Միրզոյան;‏ 12 במאי 1921 - 5 באוקטובר 2012) היה מלחין ארמני.
חייה

אדוארד מירזויאן נולד בגורי, גאורגיה הסובייטית, ברית המועצות. כאשר הוא היה בן 3 משפחתו עברה להתגורר בירוואן. הוא למד בקונסרבטוריון של ירוואן וסיים אותו בשנת 1941. בשנת 1942 הוא גויס לצבא האדום.
בשנת 1945 הוא התחיל ללמד מוזיקה ובשנת 1948 החל ללמד בקונסרבטוריון של ירוואן. בשנת 1965 אדוארד מירזויאן התמנה לפרופסור וכיהן בתפקיד זה עד לשנת 986. בתקופה זו הוא גידל מספר רב של מלחינים ארמנים לרבות קונסטנטין אורבליאן, אבט טרטריאן, איזבלה אראזובה ורבים נוספים.
בברכה
בשנים 1956–1992 הוא היה יוש ראש איגוד המלחינים הארמני.
בשנת 1963 הוא קיבל תואר של אמן העממי של ארמניה ובשנת 1991 אמן עממי של ברית המועצות.
אדוארד מירזויאן כתב מספר קנטטות, יצירות לתזמורת הסימפונית, יצירות ללהקות קטנות, שירים ומוזיקה לסרטים.
אדוארד מורלי

| --- | --- |
אדוארד מורלי, 1880
אדוארד מורלי, 1880
 לידה:  29 בינואר 1838 ניוארק, ארצות הברית 
 פטירה:  24 בפברואר 1923 (בגיל 85) מערב הרטפורד, ארצות הברית 
 שם לידה:  Edward Williams Morley 
 ענף מדעי:  פיזיקה
 מקום מגורים:  ארצות הברית
 מקום לימודים:  ויליאמס קולג'  אוניברסיטת קייס וסטרן ריזרב 
 מוסדות:  אוניברסיטת קייס וסטרן ריזרב 
 פרסים והוקרה:  מדליית אליוט קרסון (1912)  פרס וילארד גיבס (1917)  מדליית דייווי (1907) 
 תרומות עיקריות
 ניסוי מייקלסון-מורלי
 
אדוארד מורלי (באנגלית: Edward Williams Morley;‏ 29 בינואר 1838 – 24 בפברואר 1923), כומר ופיזיקאי אמריקאי יליד ניו ג'רזי.
למד במקביל לימודים מתקדמים במדע ובתאולוגיה. בשנת 1868 הוסמך לכמורה. שנה מאוחר יותר מונה לפרופסור לפיזיקה במכללת וסטרן ריזרב באוהיו. בשנת 1906 פרש מן המכללה.
מורלי ערך ניסיונות רבים בגזים שונים, כדי למדוד את הצפיפות ואת המסה האטומית שלהם.
יחד עם אלברט אברהם מייקלסון ערך את "ניסוי האתר" המפורסם כניסוי מייקלסון-מורלי.
משנת 1895 מורלי היה נשיא האגודה האמריקאית לקידום המדע (AAAS) ומשנת 1899 היה הנשיא של האגודה האמריקנית לכימיה (ACS). בשנת 1907 הוא קיבל את מדליית דייווי מהחברה המלכותית. הוא גם זכה במדליית אליוט קרסון, שהוענקה על ידי מכון פרנקלין מפילדלפיה, בשנת 1912, על תרומות חשובות למדע הכימיה.
ראו גם

ניסוי מייקלסון-מורלי
אוסקר גולדברג

| --- | --- |
אין תמונה חופשית
 לידה:  5 בנובמבר 1885 ברלין, הקיסרות הגרמנית 
 פטירה:  13 באוגוסט 1952 (בגיל 66) ניס, צרפת 
 עיסוק:  כותב ספרי עיון 
 מדינה:  גרמניה 
 
אוסקר גולדברג (5 בנובמבר 1885 – 13 באוגוסט 1953) היה פילוסוף, הוגה דעות, חוקר דתות ורופא יהודי-גרמני.
ביוגרפיה

גולדברג נולד בברלין, שם למד בבית הספר היהודי אורתודוקסי ויטל-היינה-אפרים. בזמן שעדיין למד בבית הספר הוא פרסם את המאמר Die Fünf Bücher Mosis: Ein Zahlengebäude (חמשת ספרי משה: בניין מספרים), שבו ניסה לתת לתורה פרשנות מבוססת מתמטיקה, ומאז הפך הדבר למוקד עיסוקו - ניסיון לבסס ספקולציות תאולוגיות מיסטיות באובייקטיביות מדעית. לאחר מכן למד גולדברג באוניברסיטאות ברלין ומינכן, ולמד מגוון רחב של תחומים כולל מחשבה דתית של דתות המזרח (בעיקר הדתות הדהרמיות), פסיכיאטריה עממית, פסיכופיזיקה ומדעי המוח הטיפוליים. .
בשנת 1915 השלים את עבודת הדוקטורט שלו על התרחשויות ביולוגיות חריגות בכתות דתיות באסיה. לאחר לימודיו נסע לטיבט שם התגורר במנזר עם הדלאי לאמה. הוא פרסם את יצירתו המרכזית Die Wirchlichkeit der Herbräer ("המציאות של העברים") בשנת 1925, אשר פיתחה עוד יותר את תפיסתו הספציפית של "מיסטיקה רציונלית". בתקופה זו הוא כתב מאמרים לכתב העת של תומאס מאן, Mass und Wert, וכתב מאמרים על פולקלור ודת השוואתית.
בשנת 1932 עזב גולדברג לאיטליה ולאחר מכן התגורר בז'נבה ובצרפת, שם נפל בשבי בשנת 1941. הוא השיג אשרת חירום והצליח לנסוע לארצות הברית שם עבד כרופא. ב-1950 חזר לאירופה ומת בניס שלוש שנים מאוחר יותר בגיל שישים ושבע.
פילוסופיה ומחשבה

יצירתו המרכזית של גולדברג, Die Wirklichkeit der Herbräer ("המציאות של העברים"), הפגישה יחד מספר מזרמי החשיבה הספקולטיבית שלו. הרעיון הבסיסי של עבודתו היה שהחוויה הדתית היא עובדה אמפירית. החילון באופן כללי הוא ערפול של החוויה האמפירית הזו של התעלות. עבור גולדברג לכל גזע יש קשר קסום לאלוהות וכל אל הוא "מרכז ביולוגי" של גזע. עם יכול לשמור על קשר קסום זה, רק על ידי ביצוע הטקסים המתאימים בשטח הנשלט על ידי אלוהיו. בדוגמה היהודית, גולדברג טוען שלפני ששלמה בנה את בית המקדש הלך אלוהי העברים הקדמונים עם עמו והיה מקום מגוריו ביניהם. אבל שלמה הפך את היהודים מקהילה פולחנית לבני מדינה ובכך ניתק את הקשר האורגני שלהם לאלוהים, על ידי החלפת הטקס במונותאיזם תאולוגי מופשט. לטענתו "ספר מלחמות ה'" היה תיאור של מלחמות ומאבקי האלים אלו באלו, ושל ניצחונותיו והפסדיו של אלוהי ישראל במאבקים האלה.
רעיונותיו של גולדברג אישרו מטפיזית את התנגדותו להיווצרות כל מדינות הלאום, כולל מדינת ישראל. ברוב יצירותיו שלאחר מכן הקדיש גולדברג את עצמו לנזיפה ביהודים, על כך שהם נטשו את הטקס הפולחני ומבצעים פעילויות ארציות. הוא טוען שיש לחזור למנהגים המקראיים, ולדחות את היהדות המונעות על ידי קיום מצוות, האופיינית לרמב"ם ולרוב התאולוגים היהודים האורתודוקסים שבאו אחריו. גולדברג גם דחה את הציונות וכתב:
מהי הציונות? הצעה פורמלית, ריקה מכל תוכן בכוונה תחילה. כל היהודים צריכים ללכת לפלשתינה. עם איזו תוכנית? התוכנית הזאת איננה קיימת. מדינת יהודים צריכה לקום. מה ייעודה? כלום. עליה להיות מדינה ותו לא. ציונות היא מושג חלול. שום תוכנית לאומית, שום תוכנית תרבותית, שום תוכנית מדינית. מושג פורמלי ללא תוכן
.
קבלה וביקורת

גולדברג ארגן קבוצות מחקר רבות במהלך חייו ועבר במסלולם האינטלקטואלי של, בין היתר, ברטולט ברכט, ולטר בנימין, אלפרד דבלין, קרל קורש ורוברט מוסיל. תומאס מאן היה תחילה תומך נלהב שלו וביסס את הכרך הראשון של הטטרלוגיה שלו "יוסף ואחיו", בעיקר על רעיונותיו של גולדברג. מאן פנה בסופו של דבר נגד גולדברג, תיאר אותו כ"פשיסט יהודי טיפוסי" ולגלג עליו ברומן המאוחר שלו "דוקטור פאוסטוס" באמצעות דמותו של חיים ברייכר, שכמו גולדברג מאשים את שלמה בהרס הקשר בין העם היהודי לאלוהיו. מאן ראה בדעותיו של גולדברג, חלק מהתהליך שהביא בסופו של דבר לעליית הנאציזם ולחורבנה של גרמניה ההומניסטית, וביטוי למגמות מיתיות ופרימיטיוויסטיות ואנטי-הומניות.
חוקר הדת גרשם שלום נהג לזלזל בגולדברג, ותיאר אותו כ”אדם שמן קטן שנראה כמו בובה מפוחלצת והפעיל כוח מגנטי מדהים על קבוצת אינטלקטואלים יהודים שהתאספו סביבו”. עם זאת, אפילו שלום זיהה את השפעתו של גולדברג בהנהגת אחת מתחיות הקסם היהודיות היחידות בעת החדשה. מאוחר יותר הוא תיאר את הקבוצות סביב אבי ורבורג, מקס הורקהיימר ואסכולת פרנקפורט ואוסקר גולדברג כשלושת "הכתות היהודיות" המדהימות ביותר שחיי האינטלקטואלים הגרמניים יצרו אי פעם.
בנימין זאב פון וייזל, ממייסדי התנועה הרוויזיוניסטית, כתב על גולדברג:” יש לחזור לפירוש המלים של חוקי התורה, כפי שעשה זאת גדול חוקרי החומש היהודי, אוסקר גולדברג, שכמובן אינה ניתנת לו דריסת רגל בהר־הצופים אע"פ שאין שני שיהיה ראוי להרביץ תורה באוניברסיטה העברית מאשר מלומד זה”.
הערות שוליים

1 2 3 4  חנן חריף, פילוסוף של התרבות, שראה אותה כהתפוררות, באתר הארץ, 8 באוגוסט 2006
↑  סקירה וביקורת על הספר: ר. זליגמן, אלהים וגוייהם, העולם, 14 באוקטובר 1930
↑  גל אורן, "אפשר לראות ביהודים את מבשרי התפנית האנטי-ליברלית בגרמניה", באתר הארץ, 29 באפריל 2011
↑  Scholem, Gershom (1980). From Berlin to Jerusalem. New York: Schocken. p. 131. ISBN 0-8052-3738-0.
↑  ד"ר זאב פון-ווייזל, מתן תורה ולימוד תורה, המשקיף, 23 במאי 1947
| --- | --- |
בקרת זהויות :  NLI: 987007261693805171  PLWABN: 9810548454505606  BnF: cb13592994f (data)  GND: 119067609  ISNI: 0000 0000 6655 332X  LCCN: n93008266  NKC: jn20011211118  NTA: 191230243  SUDOC: 055799213  VIAF: 76484636   WorldCat (עם VIAF): 76484636
We Are (אלבום)

We Are הוא אלבום האולפן השמיני של המוזיקאי האמריקאי ג'ון באטיסט. הוא יצא לאור תחת הוצאת ורב רקורדס ב-19 במרץ 2021. באפריל 2022, האלבום זכה בפרס אלבום השנה בטקס פרסי הגראמי ה-64, מה שהפך את באטיסט לאמן השחור הראשון שזכה בפרס מאז הרבי הנקוק בשנת 2008. האלבום זיכה את באטיסט בשמונה מועמדויות בסך הכל, וזכה בארבע.
רקע

באטיסט החל לעבוד על האלבום בסוף שנת 2019, ועשה אותו בחדר ההלבשה שלו במשך שישה ימים בספטמבר וסיים אותו עד אמצע שנת 2020. אף על פי שנכתב והוקלט ברובו לפני אירועי שנת 2020, התוכן הלירי והנושאי של האלבום משקף אירועים כמו תחילת מגפת הקורונה ומעורבותו ב-2020, מה שהוביל את הפגנות Black Lives Matter בניו יורק לאחר רציחתם של ג'ורג' פלויד ובריאונה טיילור.
ב-12 ביוני 2020, הוא הוציא את הסינגל "We Are", בהשתתפות הלהקה שלו מהתיכון בו למד בניו אורלינס.
האלבום כולל גם שיתופי פעולה מאת מייוויס סטייפלס, זיידי סמית', וטרומבון שורטי.
באטיסט הוציא מהדורת דלוקס של האלבום ב-15 באוקטובר 2021.
רשימת רצועות

| מס' | שם | משך |
| --- | --- | --- |
| 1. | We Are  | 4:24 |
| 2. | Tell the Truth  | 3:21 |
| 3. | Cry  | 3:57 |
| 4. | I Need You  | 2:37 |
| 5. | Whatchutalkinbout  | 2:21 |
| 6. | Boy Hood  | 4:26 |
| 7. | Movement 11'  | 2:01 |
| 8. | Adulthood  | 3:41 |
| 9. | Mavis  | 0:20 |
| 10. | Freedom  | 2:58 |
| 11. | Show Me the Way  | 3:40 |
| 12. | Sing  | 3:07 |
| 13. | Until  | 1:03 |
| משך כולל: | משך כולל: | 37:56 |
| We Are (The Deluxe Edition)> מס' | We Are (The Deluxe Edition)> שם | We Are (The Deluxe Edition)> משך | We Are (The Deluxe Edition)>  | We Are (The Deluxe Edition)>  | We Are (The Deluxe Edition)>  | We Are (The Deluxe Edition)>  | We Are (The Deluxe Edition)>  | We Are (The Deluxe Edition)>  | We Are (The Deluxe Edition)>  |
| --- | --- | --- | --- | --- | --- | --- | --- | --- | --- |
| 1. | I Need You  | 2:35 |  |  |  |  |  |  |  |
| 2. | Freedom  | 2:57 |  |  |  |  |  |  |  |
| 3. | Cry  | 3:55 |  |  |  |  |  |  |  |
| 4. | Boy Hood  | 4:25 |  |  |  |  |  |  |  |
| 5. | Sing (בהשתתפות טורי קלי)   | 3:11 |  |  |  |  |  |  |  |
| 6. | We Are  | 4:24 |  |  |  |  |  |  |  |
| 7. | Tell the Truth  | 3:22 |  |  |  |  |  |  |  |
| 8. | Adulthood (בהשתתפות ביג'יי ת'ה שיקגו קיד ו-Hot 8 Brass Band)   | 3:43 |  |  |  |  |  |  |  |
| 9. | Whatchutalkinbout  | 2:19 |  |  |  |  |  |  |  |
| 10. | Mavis  |   |  |  |  |  |  |  |  |
| 11. | Freedom (Big Freedia Remix)   | 2:52 |  |  |  |  |  |  |  |
| 12. | Tell the Truth (Uptown Remix)   | 3:15 |  |  |  |  |  |  |  |
| 13. | Movement 11'  | 2:01 |  |  |  |  |  |  |  |
| 14. | Work It Out  | 3:04 |  |  |  |  |  |  |  |
| 15. | Adulthood (בהשתתפות Hot 8 Brass Band)   | 3:42 |  |  |  |  |  |  |  |
| 16. | Show Me the Way (בהשתתפות זיידי סמית')   | 3:40 |  |  |  |  |  |  |  |
| 17. | Sing  | 3:09 |  |  |  |  |  |  |  |
| 18. | We Are (Montmartre Remix)   | 3:19 |  |  |  |  |  |  |  |
| 19. | Until  | 1:04 |  |  |  |  |  |  |  |
| משך כולל: | משך כולל: | 57:27 |  |  |  |  |  |  |  |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  ארצות הברית | בילבורד 200 | 86 |
|  ארצות הברית | מצעד אלבומי ה-R&B/היפ-הופ | 47 |
|  ולוניה | אולטראטופ 40 | 175 |
|  צרפת | SNEP | 61 |
|  שווייץ | המצעד השווייצרי | 72 |
אבזאחים

אַבְּזָאחִים, או אַבְּדְזָאחִים (באדיגית: Абдзах), הם בני שבט צ'רקסי שמקורם בקווקז. נכון ל-2016 מתגוררים מרביתם של בני שבט זה, כחצי מיליון נפשות, בטורקיה. האבזאחים דוברים אבזאחית, ניב של השפה האדיגית.
קיימת קהילה של כ-1,100 צ'רקסים-ישראלים מבני השבט האבזאחי, המתגוררים בכפר ריחאניה שבצפון הגליל.
היסטוריה

לפני מלחמת הקווקז חיו האבזאחים במדרונות הרי הקווקז, בסמוך לשבט השפסוגים, והיו השבט השני בגודלו מבין השבטים הצ'רקסיים. השבט התגורר באזור המהווה את הרפובליקות המודרניות של קאראצ'אי-צ'רקסיה ואדיגיה, בתחומה של הפדרציה הרוסית, ובפרט, בכפרים ליד הנהרות קורדזיפס, פצ'הי, פשיש ופשיקופס בהרי אדיגיה וקרסנודאר. לאחר המלחמה גורשו האבזאחים ושבטים צ'רקסים אחרים לשטחיה של האימפריה העות'מאנית. שבט האבזאחים היה השבט הראשון שיצא לגלות בשנת 1879. מאחר שהאבזאחים היו השבט השני בגודלו, הם לא התמזגו ושמרו על זהותם.
תרבות

לאחר יישובם מחדש בשטחי האימפריה העות'מאנית, נחלקו האבזאחים לתשע קהילות, כאשר כל קהילה הונהגה על ידי זקנים שנבחרו על ידי חברי הקהילה. במצבי חירום שבהם היה צורך בקבלת פתרון או בדיון על הבעיה הקיימת, התאספו הנבחרים והסכימו ביניהם על ידי יצירת אספה כללית. האבזאחים עסקו בחקלאות ובהורטיקולטורה, והם גידלו בעלי חיים, במיוחד סוסים. כמו כן, הם כרו מתכות כגון עופרת, נחושת וכסף.
החל מתחילת המאה ה-19, הדת השלטת בקרב הצ'רקסים האבזאחים הוא האסלאם-הסוני.
אבזאחים בישראל

האימפריה העות'מאנית, שראתה בצ'רקסים לוחמים מנוסים, קלטה אותם בשטחה לאחר מלחמת הקווקז ויישבה אותם באזורים שהיו דלילים בהתיישבות, בין השאר בחבל הגליל שבצפונה של ארץ ישראל: משפחות צ'רקסיות משבט אבזאח יושבו בשנת 1880 בכפר ריחאניה. לפי סקר הכפרים 1945 בארץ ישראל, התגוררו בכפר 290 תושבים ושטחו השתרע על 6,137 דונמים (מתוכם 25 דונם שטחים ציבוריים). במלחמת העצמאות של מדינת ישראל, סייעו תושבי היישוב להעפלה מלבנון וחלקם התנדבו לשרת לצד היישוב היהודי.
מאז 1958 משרתים הגברים הצ'רקסים בלבד, בעקבות בקשתם, בשירות חובה בכוחות הביטחון השונים בישראל. אחוז המתגייסים לצה"ל בקרב העדה הוא גבוה במיוחד. הם מעורים היטב בחברה, דוברים אדיגית (בנוסף לעברית, ערבית ואנגלית שלומדים מגיל צעיר בבית הספר), ובמקביל מטפחים את מורשתם ותרבותם הייחודית. נכון ל-2014 מתגוררים בריחאניה 1,175 תושבים, רובם אבזאחים. הכפר מנוהל על ידי ועד מקומי נבחר הכפוף למועצה אזורית מרום הגליל.
קיימת מערכת של יחסי אחווה בין תושביו האבזאחים של ריחאניה, לבין תושבי כפר כמא, כאשר שני הכפרים מהווים את היישובים הצ'רקסיים היחידים בישראל. מערכת זאת באה לידי ביטוי גם בחילופי כלות וחתנים, ותושבי שני הכפרים עושים את מיטב יכולתם לשמור על מנהגיהם ותרבותם המיוחדת, באמצעות עשייה חינוכית, חברתית ופורמלית בבית הספר.
ערך זה הוא קצרמרבנושא ישראל ובנושא טורקיה. אתם מוזמנים לתרום לוויקיפדיה ו.
אבר באנגה

אבר מקסימיליאנו דויד באנגה (בספרדית: Ever Maximiliano David Banega; נולד ב-29 ביוני 1988 ברוסאריו) הוא כדורגלן ארגנטינאי המשחק בעמדת הקשר המרכזי בניואל'ס אולד בויס מליגת העל הארגנטינאית ובנבחרת ארגנטינה.
ביוגרפיה

בנגה גדל בקבוצת הנוער של בוקה ג'וניורס, וזומן לקבוצה הבוגרת בגיל 18. כבר בעונתו הראשונה בליגת העל הארגנטינאית (2007) הוא תפס מקום קבוע בהרכב של בוקה ג'וניורס. בנגה התבלט בזכות משחקו הנוקשה, שליטה בכדור וראיית משחק. הוא זכה לקרדיט נוסף בזכות הצטיינותו באליפות אמריקה הדרומית לנבחרות צעירות שנערך בינואר 2007 בפרגוואי, וכן הזכייה של נבחרת ארגנטינה הצעירה במונדיאל הנוער שנערך בקנדה.
הוא זכה להתעניינות מצד מועדונים אחדים באירופה, ובינואר 2008 הועבר לוולנסיה הספרדית תמורת 18 מיליון אירו. בעונתו הראשונה שם נאלצה ולנסיה להיאבק בתחתית הליגה, ובאוגוסט 2008 הוחלט להשאיל אותו לאתלטיקו מדריד בגלל קשיי ההתאקלמות. בסיום עונת ההשאלה הוא חזר לוולנסיה. ב-31 בינואר 2014 הושאל לניואל'ס אולד בויס עד סוף העונה.
בקיץ 2014 עבר לסביליה. הוא זכה עם סביליה פעמיים ברציפות בליגה האירופית. הוא היה לשחקן המצטיין של גמר הליגה האירופית 2015, בו גברה סביליה 3-2 על דניפרו, ופתח בהרכב גם בניצחון 3-1 על ליברפול בגמר הליגה האירופית 2016. ב-6 ביולי 2016 חתם לשלוש שנים באינטר מילאנו. ב-3 ביולי 2017 חזר לסביליה.
ב-26 בינואר 2020 פורסם שיעבור לקבוצת אל-שבאב ריאד מערב הסעודית בסוף עונת 2019/2020. ב-21 בינואר 2024 חזר לניואל'ס אולד בויס.
באנגה היה בסגל הנבחרת האולימפית של ארגנטינה שזכתה במדליית הזהב באולימפיאדת בייג'ינג, אך לא הרבה לשחק בגלל התחרות על מקום בהרכב עם שחקנים בכירים כגון חאבייר מסצ'ראנו ופרננדו גאגו.
תארים

גביע ליברטדורס: 2007
גביע המלך הספרדי: 2007/2008
הליגה האירופית: 2014/2015, 2015/2016, 2019/2020
מונדיאל הנוער: (2007)
מדליית זהב באולימפיאדת בייג'ינג: (2008)
אבזיה

אַבַּזְיָה (בלועזית: Abasia; מיוונית: א-בסיס, ללא בסיס) היא חוסר היכולת ללכת בגלל ירידה בקואורדינציה המוטורית.
המונח מכסה מגוון של הפרעות רפואיות כגון:
אבזיה מחולית (abasia choreic) - נגרמת על ידי מחולית (כוריאה) של הרגליים.
אבזיה שיתוקית - נגרמת בשל שיתוק של שרירי הרגליים.
אבזיה ספסטית - נגרמת בשל התקשות ספסטית של שרירי הרגליים.
אבזיית רעד - נגרמת בשל רעד ברגליים.
אבזיה מלווה לעיתים קרובות על ידי אסטזיס (אנ'), חוסר יכולת לעמוד. שילוב של לקויות אלו המכונה אסטזיה-אבזיה (אנ').
מוכרת גם אבזיה ממניעים נפשיים, במצב זה אין כל ליקוי שרירי או עצבי, אך למרות זאת האדם אינו מסוגל ללכת.
ראו גם

אטקסיה
לקריאה נוספת

Reber, A., & Reber, E. (2001). The Penguin dictionary of psychology (3rd ed.). London: Penguin Books.
הערות שוליים

↑  Medical Definition of ABASIA, www.merriam-webster.com (באנגלית)
ערך זה הוא קצרמרבנושא רפואה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אבוב (כלי לקלייה)

אבוב (גם: אביב) היה כלי ששימש לקלייה בעת העתיקה. אבוב עשוי נחושת שימש בבית המקדש לקליית גרגירי השעורה במנחת העומר.
מבנה

אבובים היו עשויים מחומרים שונים כגון חרס או נחושת.
על פי המתואר במשנה האבוב ”היה מנוקב כדי שיהא האור שולט בכולן”.
האבוב מתואר כמנוקב נקבים כמין נפה, או כמין כברה כדי לאפשר חריכת האש.
על פי המשנה לאבוב של קלאים לא היה בית קיבול.
לדעת הרמב"ם האבוב היה מורכב משני משטחים, אחד על גבי השני, העליון מנוקב, ועליו היו ניתנים הגרגירים, ועל התחתון הייתה מודלקת האש.
לדעת רבי נתן מרומי, האבוב היה כעין צינור מחורר שאליו היו מכניסים את הגרגירים.
במכון המקדש ייצרו אבוב על פי שיטת הרמב"ם.
שימוש במנחת העומר

בתורה נאמר:
וְאִם תַּקְרִיב מִנְחַת בִּכּוּרִים לַיהוה אָבִיב קָלוּי בָּאֵשׁ גֶּרֶשׂ כַּרְמֶל תַּקְרִיב אֵת מִנְחַת בִּכּוּרֶיךָ
חז"ל הבינו שפרשה זו מתייחסת לקרבן מנחת העומר, שבאה מביכורי התבואה, ומכאן שמנחה זו היא היחידה מבין המנחות שדורשת קלייה.
לכן, לאחר קצירת השעורה היו מביאים את השיבולים לעזרה, חובטים אותן בקנים כדי להוציא את הגרעינים, ולפני טחינת הגרעינים היו קולים אותם באבוב עשוי נחושת.
שימושי חול

חז"ל מזכירים את האבוב גם ככלי שהשתמשו בו לקלייה שלא בבית המקדש.
במשנה מוזכר "אבוב של קלאים" עשוי חרס, כאחד מכלי החרס שאינם מקבלים טומאה משום שאין לו בית קיבול. הרמב"ם פירש שכלי זה משמש לעשיית "קליות הפולים והאפונים וזולתן מן הגרעינים הגסים".
הערות שוליים

1 2 3  תוספתא, מנחות,י', כ"ד (כת"י וינה) ועוד
1 2 3  משנה, מסכת כלים, פרק ב', משנה ג'
1 2  משנה, מסכת מנחות, פרק י', משנה ד'
↑  ספרא י"ד, א'
↑  תלמוד בבלי, מסכת מנחות, דף ס"ו, עמוד א'
↑  פירוש המשנה כלים, ב, ג
↑  הערוך ערך 'אבוב'
↑  ראו כאן (הקישור אינו פעיל, 7 באפריל 2020)
↑  ספרא פרשה יג ד
אגים איברהימי

אגים איברהימי (נולד ב-29 באוגוסט 1988) הוא כדורגלן עבר מקדוני ששיחק בעמדת הקיצוני.
קריירת מועדונים

איברהימי נולד בטטובו להורים ממוצא אלבני. הוא התחיל את הקריירה שלו במחלקת הנוער של שקנדיה ובגיל 17 עלה לקבוצה הבוגרת. לאחר שהרשים במדי שקנדייה, עבר לרד בול זלצבורג. לאחר שנתיים בזלצבורג, איברהימי הצטרף לאולימפיה ליובליאנה ששיחקה באותה העת בליגה שנייה סלובנית, ועם 11 שערים ו-10 בישולים עלה עם המועדון חזרה לליגת העל הסלובנית. בקיץ 2010 איברהימי סיים את החוזה שלו באולימפיה וב-3 בספטמבר 2010 חתם לשלוש שנים עם באסקיסאירספור. ב-25 בספטמבר 2010 הוא ערך את הופעת הבכורה בהפסד קבוצתו 1-0. לאחר שלא התאקלם במועדון שוחרר בינואר 2011 וחתם בנפטה לנדאבה.
ב-10 ביוני 2011 איברהימי חזר לסלובניה כאשר חתם לשלוש שנים במריבור. הוא ערך את הופעת הבכורה שלו במאריבור נגד F91 דודלאנג' במסגרת מוקדמות ליגת האלופות שבו הוא גם הבקיע את השער הראשון שלו. לאחר שמאריבור הפסידה למכבי חיפה סיבוב לאחר מכן ונפלה למוקדמות הליגה האירופית, איברהימי עזר למועדון לעלות לשלב הבתים של המפעל לאחר ניצחון על גלאזגו ריינג'רס. במאי 2012, איברהימי חידש את חוזה שלו במועדון עד למאי 2015, בסיום העונה זכה עם המועדון באליפות. בדצמבר 2012, הוא זכה בתואר הכדורגלן המקדוני של השנה.
ב-31 באוגוסט 2013 איברהימי הושאל לקליארי. ב-2 במרץ 2014, איברהימי הבקיע את השער הראשון שלו בקליארי נגד אודינזה. בסיום העונה חזר למאריבור, והאריך את החוזה שלו במועדון עד מאי 2017. באוגוסט 2014 עזר לקבוצה להעלות לשלב הבתים של ליגת האלופות לראשונה משנת 1999.
ב-15 ביוני 2016 חתם באסטנה מליגת העל הקזחית עד לסיום העונה.
ב-1 באוקטובר 2020, איברהימי חתם בקוקסי מליגת העל האלבנית.
ב-16 ביולי 2021, איברהימי חתם בדינמו טירנה.
קריירה בינלאומית

בצעירותו איברהימי היה חלק מהנבחרת הצעירה של מקדוניה הצפונית. ב-12 באוגוסט 2009 ערך את הופעת הבכורה שלו במדי הנבחרת הבוגרת. ב-12 באוקטובר 2012, הוא הבקיע את השער הראשון שלו בנבחרת בהפסד 2-1 לקרואטיה במסגרת מוקדמות מונדיאל 2014. כעבור שלושה ימים כבש את השער היחיד בניצחון נבחרתו 0-1 נגד סרביה.
חיים אישיים

אגים איברהימי שולט ב-6 שפות. בשנת 2016, אחרי ששיחק מספר שנים בסלובניה הוא קיבל את אזרחותה. הוא בן דוד של כדורגלן אריאן אדמי.
תארים

הליגה השנייה בסלובניה: 2008/2009
אליפות סלובניה: 2011/2012, 2012/2013, 2014/2015
הגביע הסלובני: 2011/2012, 2012/2013
הסופר קאפ הסלובני: 2012, 2013, 2014
שחקן העונה בסלובניה: 2012/2013
נבחרת השנה בסלובניה: 2013
כדורגלן השנה במקדוניה הצפונית: 2013
אבזאחית

| --- | --- |
 מדינות:  טורקיה, ירדן, סוריה, ישראל ריחאניה
 כתב:  אלפבית קירילי
 משפחה:  קווקזית צפון-מערבית פרוטו-צ'רקסית אדיגית אבזאחית
 לאום:  צ'רקסים אבזאחים
 מוסד:  אין
 ראו גם:  שפה • כתב • רשימת שפות
 
אַבְּזָאחִית (Абдзахэбзэ) היא ניב של השפה האדיגית שמדוברת על ידי הצ'רקסים האבזאחים. ניב הצ'רקסית הזה מדובר בעיקר בסוריה וירדן, וכן בישראל על ידי תושבי ריחאניה שבגליל העליון. ניב האבזאחית מכיל את רוב העיצורים שקיימים באדיגית ספרותית בנוסף לעיצור סדקי מחונכך, סותם, אטום [ʔʲ] ובתר-מכתשי משופתת מחוכך אטום [ʧʷ].